خنزير

الخنزير هوه حيوان ثديى مشقوق الظلف. موجود منه 16 نوع بس اشهرها هو الخنزير المستأنس و الخنزير البرى.الخنزير حيوان كلى-الاكل يعنى بياكل كل حاجه ( النباتات و اللحوم) و هوه بشكل عام حيوان ذكى و اجتماعى.

 الخصايص 
الخنزير انفه له فتحات كبيرة و عيونه صغيره و رجليه قصيره و ذيله قصير و ممكن يكون ملولو او مستقيم و له ظلف مشقوق. الخنزير مالهوش غدد عرقيه.

 الاستئناس 
ابتدت عملية استئناس الخنزير من حوالى خمس لسبع ت -الاف سنه فى الشرق الادنى من الخنزير البرى و دلوقتى بتنتشر تربيته فى اوروبا و الشرق الاوسط و فى اسيا لحد الصين و اليابان.وصل الخنزير لامريكا مع المستكشفين الاسبان الاولانيين زى دى سوتو. البشر استأنسو الخنزير قبل حيوانات تانية كتيرة زى البقر مثلا عشان سهولة تربيته و لانه بياكل اى حاجة بتتحط قدامه.

 الخنزير و الاديان 
من زمان أوى ارتبط الخنزير بالتابو.
 فى مصر القديمه، ارتبط الخنزير بالاه الشر ست العدو الاكبر للالاه حورس.
 فى الهندوسيه، الاله فيشنو اتقمص شكل الخنزير البرى عشان ينقذ الارض من الشيطان اللى خدها معاه لقعر البحر.
 فى اليونان القديمه، كان الخنزير هو الحيوان الماحسن عند الالاهه ديميتير
 فى الصين، الخنزير واحد من الحيوانات الاتناشر اللى بتتقسم ليها الدورات الاتناشر فى التقويم الصينى.
 فى اليهوديه، الخنزير بيعتبر حيوان نجس (اللاويين 11-7) و حرام على اليهود اكل لحمته (مش -كوشير يعنى مش متحلل)
 اكل الخنزير محرم فى الاسلام فى الالقرآنالكريم (2:173 و 5:3 و 5:60 و 6:145 و 16:115) و فى دول اسلامية كتيرة بتمنع اكله او تربيته او استيراد لحمته زى السعودية و موريتانيا و عمان و قطر و ايران
 الخنزير مسموح باكله عند الكاتوليك و الاورتودوكس الشرقيين و بيعتبرو القديس انطونيوس هوه اللى بيحمى مربيين و رعاة الخنازير.و متحرم اكله عند بعض طوايف المسيحيه زى الادفينتيست.

ادت التحريمات الدينيه بخصوص أكل لحم الخنزير لانتشار فكره غلط و عداوه للخنزير اللى هو مجرد حيوان زى كل الحيوانات على الارض.

 شوف كمان : تابو.

 الخنزير و الصحه 
الخنزير زيه زى أى حيوان ممكن يتصاب بانواع كتيره من الطفيليات و الامراض اللى ممكن تتنقل للانسان لو كل لحمه من غير ما تستوى كويس. من اهم الامراض دى تينيا سوليام و تركينوزيس و بروسيلا و سالمونيلا.بعض المنتمين للاديان اللى بتحرم لحمة الخنزير بيشوفو فى الامراض دى تبرير لوجهة نظرهم الدينيه. بس فيه وجهة نظر تانيه بتقول ان الامراض دى مش مقصوره علا لحمة الخنزير و ممكن تتنقل للانسان لو ما سوّاش اى لحمه تانيه بشكل كويس.

 مصادر 

تصنيف:ثدييات